Etter at han flyttet til Norge engasjerte han seg i nærmiljøet i Tønsberg og Nøtterøy-området, bl.a. som støttespiller for Tønsberg Sjømannsforening. Kort før sin død engasjerte han seg for bevaring av Søsterhjemmet i Tønsberg, som hadde blitt etablert med støtte fra Wilhelmsen-familien. Han etablerte Finn Wilhelmsens Stiftelse som støtter medisinsk forskning og kulturelle formål knyttet til Tønsberg og Nøtterøy.